Уилям Орбит
Уилям Орбит (на английски William Orbit, изписван също като William Ørbit) е британски музикант и продуцент, роден на 30 юли 1956 като Уилям Уейнрайт (William Wainwright). Най-известен е с работата си по албума „Ray of Light“ на Мадона, за което получава награда Грами. Записва и песни за някои от другите ѝ албуми, но една част от тях така и не са издадени официално. Продуцира песента „13“ на Blur и ремиксира няколко техни песни. Продуцира песента Alien на Бритни Спиърс.

Неговата специалност е атмосферичната електроника, често пъти с китарен акомпанимент. През 1980, заедно с Лори Майер, Грант Гилбърт и Рико Конинг създава групата Torch Song. След това участва в няколко албума на групата Bassomatic. Когато приключва работата си с тях в началото на 90-те, той издава няколко самостоятелни албума под името Strange Cargo, в които могат да се чуят вокалите на Бет Ортън, Лори Майер и Клео Торес. През 2000 издава албума Pieces in a Modern Style, който представя преработени класически пиеси, изпълнени през гледната точка на електронната музика. Едновременно с това продуцира и ремиксира музиката на много изпълнители като All Saints, Sugababes, Пинк и др. Всичките му работи носят характерния за него електронен саунд и специфична техника, поради което музиката му не може да бъде сбъркана.

Дискография

с Torch Song 
 Wish Thing
 Ecstasy
 Exhibit A
 Toward the Unknown Region

с Bassomatic 
 Set the Controls for the Heart of the Bass
 Science & Melody

Самостоятелни издания 
 Orbit
 Strange Cargo I
 Strange Cargo II
 Superpinkymandy
 Strange Cargo III
 Strange Cargo Hinterland
 Pieces in a Modern Style (1999)
 Hello Waveforms (2006)
 My Oracle lives uptown (2009)

Външни препратки 
 Официален сайт на Уилям Орбит

Английски музиканти
Електронни музиканти